Diari Oficial de la Generalitat Valenciana


Sumari del DOGV 7519, del 06-05-2015 (2015/3954)

RESOLUCIÓ de 23 d'abril de 2015, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 128/14-AIA Crevillent.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7519

Data del DOGV
:   06-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/3954


Data del document
:   23-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Crevillent
    * impacte ambiental

RESOLUCIÓ de 23 d'abril de 2015, de la Direcció General d'Avaluació Ambiental i Territorial, per la qual s'ordena la publicació de la declaració d'impacte ambiental corresponent a l'expedient 128/14-AIA Crevillent. [2015/3954]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
  
Únic  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 128/14-AIA Crevillent.  
  
«Declaració d'impacte ambiental  
Expedient: 128/4842-DWF.  
Títol: Classificació i emmagatzematge de residus no perillosos.  
Promotor: Recuperaciones Recicrev, SL.  
Autoritat substantiva: Ajuntament de Crevillent.  
Localització: polígon industrial Catxapet, carrer de Castalla, número 18, del terme municipal de Crevillent (Alacant).  
Descripció del projecte:   
L'objecte d'este projecte és la sol·licitud de la llicència ambiental d'acord amb la Llei 2/2006, de 5 de maig, de Prevenció de la Contaminació i Qualitat Ambiental, per a la classificació i emmagatzematge de residus no perillosos (entre ells ferralla i RAEE no perillosos).   
  
L'activitat s'exercirà en una nau industrial (ocupant-ne només una part), situada en el polígon industrial Catxapet, calle Castalla, número 18, del terme municipal de Crevillent (Alacant). El certificat del tècnic municipal indica que l'emplaçament de l'activitat és conforme amb les ordenances municipals i planejament vigent.  
La totalitat de la superfície destinada a l'activitat serà de 375,25 m², establint-se la distribució següent:  
- Zones d'oficina: 118 m².  
- Zona de taller i emmagatzematge (nau): 107,25 m².  
- Zona de pati descobert: 150 m².  
La superfície destinada a les zones de recepció, classificació i emmagatzematge és la següent:  
- Recepció i descàrrega: 22,50 m².  
- Classificació: 12,00 m².  
- Emmagatzematge de residus no perillosos: 48,50 m².  
- Emmagatzematge de RAEES no perillosos: 10,00 m².  
- Pesada: 8,50 m².  
La recepció i la descàrrega es realitzarà al pati, els residus es classificaran en l'interior de la nau, l'emmagatzematge de residus es realitzarà en dos espais diferents, el coure, bronze, llautó, alumini, plom, zinc i els RAEE no perillosos, s'emmagatzemaran en l'interior de la nau per mitjà de contenidors GRG, i la resta de residus s'emmagatzemaran segregats per tipus de residus en el pati utilitzant contenidors de 5 m³.  
  
La capacitat total d'emmagatzematge serà:  
- Residus no perillosos: 30 Tn.  
- RAEE: 5 Tn.  
Descripció del procés productiu  
El procés de l'activitat és el següent:  
1. Transport de residus.  
Els principals punts d'arreplega són:  
Distribuïdors majoristes, servicis d'assistència tècnica, gestors -  
2. Recepció de residus.  
Els residus són descarregats en la zona de recepció i descàrrega, es realitzarà la primera inspecció visual i es pesen en la bàscula instal·lada en interior de l'activitat.  
3. Separació, identificació visual i classificació de residus.  
Els residus seran depositats atenent la seua naturalesa en la zona de classificació.  
Els RAEE passaran a la zona de classificació on seran classificats i separats manualment segons el tipus d'aparell i la categoria a què pertanguen.  
4. Emmagatzematge de residus.  
Els residus seran arreplegats en la zona d'emmagatzematge en l'interior i exterior de la nau utilitzant contenidors de 2, 5 i 7 m³ o en GRG.  
  
Els RAEE passaran a la zona d'emmagatzematge en l'interior de la nau amb paviment impermeable i s'emmagatzemaran de la manera següent:  
- Grans electrodomèstics, màquines expenedores: emmagatzemats sobre palets, degudament retractilats.  
- Xicotets electrodomèstics, aparells electrònics de consum, eines elèctriques o electròniques: emmagatzemats en gàbies o en GRG.  
  
- Joguets i equips esportius o de temps lliure, instruments de vigilància i control: emmagatzemats en gàbies.  
- Equips d'informàtica i telecomunicacions: emmagatzemats en GRG.  
5. Expedició a gestor autoritzat.  
Una vegada plens els contenidors, seran retirats per gestor autoritzat.  
La nau disposa de la maquinària següent:  
- Bàscula digital.  
- Pont grua.  
- Ferramentes portàtils: trepant, escatadora, esmoladora, -  
- Carretó elevador.  
- Carregador de bateries.  
- Portapalets  
- Contenidors de diferents grandàries i materials  
Adequació de la nau segons projecte. L'activitat disposa de subministrament elèctric, aigua potable i connexió de sanejament.  
  
L'aigua potable prové de la xarxa d'aigua potable municipal.  
La xarxa d'aigües residuals serà independent de les pluvials i connectaran a les arquetes existents en l'interior de la parcel·la.  
La solera de la nau està realitzada de morter de formigó hidròfug per a garantir la impermeabilitat del sòl.  
Tipologia de residus admesos  
La codificació dels residus per als que se sol·licita la corresponent autorització administrativa d'emmagatzematge temporal, segons l'Orde MAM/304/2002, de 8 de febrer, per les quals publiquen les operacions de valorització i eliminació de residus i la Llista Europea de Residus, són els següents:  
Residus no perillosos  
150104: envasos metàl·lics.  
160117: metalls ferris.  
160118: metalls no ferris.  
170203: plàstic.  
170401: coure, bronze, llautó.  
170402: alumini.  
170403: plom.  
170404: zinc.  
170405: ferro, acer.  
170406: estany.  
170407: metalls mesclats.  
200101: paper i cartó.  
200136: equips elèctrics i electrònics rebutjats diferents dels especificats en els codis 200121, 200123 i 200135.  
Els residus seran retirats per gestor autoritzat.  
Tramitació administrativa  
Amb data 12 de novembre de 2014, l'Ajuntament de Crevillent remet expedient de sol·licitud de llicència ambiental per a l'activitat «classificació i emmagatzematge de residus no perillosos», situada al polígon industrial Catxapet, carrer de Castalla, número 18, del terme municipal de Crevillent (Alacant), a fi d'obtindre la preceptiva declaració d'impacte ambiental, en compliment del que disposa l'article 51 de la Llei 2/2006, de 5 de maig, de Prevenció de la Contaminació i Qualitat Ambiental.  
L'expedient adés esmentat consta de: projecte de llicència ambiental, estudi d'impacte ambiental, certificat de compatibilitat urbanística i certificat d'informació pública.  
Amb data 27 de novembre de 2014, s'envia a l'ajuntament requeriment d'esmena de la documentació presentada, sol·licitant a més la correcció del certificat d'informació pública.  
El 16 de febrer de 2015, es registra en la Direcció General d'Avaluació Ambiental i Territorial, la documentació remesa per l'Ajuntament de Crevillent.  
El tràmit d'informació pública de l'estudi d'impacte ambiental es va dur a terme per mitjà de la inserció del corresponent anunci en el BOP número 247, amb data 26 de desembre de 2014, i al tauler d'anuncis de l'ajuntament, sense haver-hi presentat al·legacions.  
Consideracions ambientals  
- Les principals afeccions associades a l'activitat seran les següents:  
  
1. Producció de sorolls.  
No hi ha elements generadors de vibracions, les principals fonts de soroll són:  
- Operacions de càrrega/descàrrega de ferralla.  
- Entrada/eixida de vehicles de transport, carretó elevador.  
Les mesures correctores proposta en l'estudi són les següents:  
- Es controlarà el bon estat dels vehicles perquè no generen sorolls molestos a l'entorn, així com la velocitat de circulació.  
- Els equips motoritzats hauran de comptar amb dispositius silenciadors i amb bones condicions de manteniment, per a minorar l'emissió de sorolls.  
- Els treballs es realitzaran en horari diürn. L'estudi acústic presentat estima que els paraments que constituïxen la nau, tant en façanes com en parets separadores de propietaris o usuaris distints, conferixen un aïllament superior als exigits en la legislació vigent en matèria de sorolls.  
El programa de vigilància ambiental indica que, a l'inici de l'activitat, s'hi realitzarà una auditoria acústica i es repetirà cada cinc anys.  
2. Afecció al sòl.  
Els impactes que l'activitat pot produir en el sòl són deguts a possibles vessaments o fuites accidentals dels vehicles en la zona de descàrrega de residus; per a això, es proposa el condicionament de les zones de recepció, descàrrega, classificació i emmagatzematge per mitjà de la col·locació de solera amb morter de formigó hidròfug per a millorar la impermeabilitat del sòl.  
Una altra mesura correctora per a eixes situacions és l'aplicació de material absorbent per a la retenció i recollida de possibles abocaments accidentals.  
El programa de vigilància ambiental contempla que s'inspeccionarà visualment cada tres mesos l'estat del sòl amb la finalitat de comprovar-ne la impermeabilitat.  
3. Afecció a les aigües.  
Les mesures correctores per a evitar l'afecció a les aigües superficials i subterrànies, proposades pel projecte, seran les següents:  
La instal·lació disposarà de xarxes independents per a l'arreplega d'aigües pluvials i aigües sanitàries.  
Davant d'una situació de pluges, els possibles lixiviats o vessaments no podrien arribar a contaminar les aigües subterrànies, ja que els residus emmagatzemats no tenen components perillosos i es troben depositats en contenidors de 5 m³.  
Consideracions legals.   
L'activitat projectada queda subjecta a la Llei 22/2011, de 28 de juliol, de Residus i Sòls Contaminats, així com a la Llei de Residus, i a la Llei 10/2000, de Residus de la Comunitat Valenciana, quedant sotmesa a la corresponent autorització administrativa per la Conselleria competent en medi ambient.  
En matèria acústica el Decret 266/2004, del Consell de la Generalitat, que desenrotlla la Llei 7/2002, de 3 de desembre, de la Generalitat Valenciana, de Protecció contra la Contaminació Acústica, exigix en l'article 18, la realització d'auditories acústiques per a aquelles activitats susceptibles de produir sorolls i vibracions.  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Consideracions jurídiques  
1. El projecte examinat constituïx, segons el que preveu l'apartat 6.c.2, annex I, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del seu reglament.  
2. L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament Impacte Ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 5 de la Llei 2/1989, de 3 de març, d'Impacte Ambiental, atribuïx a l'òrgan mediambiental la competència en formulació de la declaració d'impacte ambiental dels projectes sotmesos a aquella.  
  
4. L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la resolució següent:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat de «classificació i emmagatzematge de residus no perillosos», promoguda per Recuperacions Recicrev, SL, ubicada al polígon industrial Catxapet, carrer de Castalla, número 18, del terme municipal de Crevillent (Alacant), sempre que aquell es desenrotlle d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
  
1. Els residus admesos en l'activitat seran els relacionats en la part expositiva d'esta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Els contenidors emmagatzemats en el pati exterior que continguen residus que puguen ser arrossegats pel vent (els de menor pes i els que continguen paper i cartó), disposaran de tapa o lona per a evitar-ne l'arrossegament pel vent.  
3. A fi d'una adequada evacuació i tractament de les aigües residuals generades en el normal exercici de l'activitat, es connectarà a la xarxa de clavegueram del polígon. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Crevillent. Si fóra necessari, s'aplicaran els tractaments previs pertinents per a complir amb els límits que s'hi establisquen.  
  
4. Es portarà un registre documentat del programa de vigilància ambiental als efectes d'acreditar l'execució i adopció de les mesures preventives i correctores proposades i la comprovació de la seua eficàcia. S'inclourà un control documental de la recepció i entrega dels residus, així com la seua quantitat, naturalesa i codi d'identificació. La documentació del programa de vigilància ambiental estarà a disposició de les autoritats competents.  
5. Qualsevol modificació o ampliació del projecte presentat, així com si es detectara cap impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si escau, l'aplicació de noves mesures correctores.  
  
  
Segon  
Notificar a les parts interessades que, contra la present resolució, per ser una acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
València, 23 de març de 2015.- El director general d'Avaluació Ambiental i Territorial: Juan Giner Corell».  
  
València, 23 d'abril de 2015.- El director general d'Avaluació Ambiental i Territorial: Juan Giner Corell.